Document ID: /roh_data/filtered/fineweb-2-filterrobots_roh.jsonl.gz/46280

Katia Mischol è oriunda da Kaštel Sućurac en vischinanza da Split (Croazia). Naschì es ella curt suenter la segunda guerra mundiala. Ensemen cun ina sor ed in frar passenta ella sia uffanza en in ambient da povertad, fomina e malsogna. Tuttina datti er bleras bellas uras unidas en famiglia. Suenter avair finì la scola da stenografia es Katia Mischol partida vers l’Engiadina causa mancanza da lavur en Croazia. Dapi 45 onns es ella maridada a Zernez. Ella ha in figl e quatter biadis. Katia Mischol giauda il temp liber cun giugar a teater e dissegnar, leger, chantar e cun far lavurs en iert. Sias spaisas preferidas èn tut ils pasts cun pesch, fritgs da mar e la verdura.